
రామ్చరణ్ హీరోగా సుకుమార్ దర్శకత్వంలో మైత్రీ మూవీస్ నిర్మిస్తున్న చిత్రం సోమవారం హైదరాబాద్లో మొదలైంది. ముహూర్తపు సన్నివేశానికి రామ్చరణ్ కెమెరా స్విచ్ఛాన్ చేశారు. చిరంజీవి క్లాప్నిచ్చారు. కొరటాల శివ గౌరవ దర్శకత్వం వహించారు. నిర్మాతలు నవీన్ ఎర్నేని, వై.రవిశంకర్, మోహన్ చెరుకూరి (సి.వి.ఎం) మాట్లాడుతూ ‘‘మా సంస్థలో రామ్చరణ్, సుకుమార్ కాంబినేషన్ లో సినిమా చేయడం, ప్రారంభోత్సవానికి మెగాస్టార్ చిరంజీవిగారు ముఖ్య అతిథిగా రావడం చాలా ఆనందంగా ఉంది. ఇందులో సమంత నాయికగా నటిస్తుంది. సుకుమార్గారు వైవిధ్యమైన కాన్సెప్ట్తో రామ్చరణ్ను సరికొత్త లుక్తో ప్రెజంట్ చేయబోతున్నారు. భారీ బడ్జెట్తో ఎక్కడా కాంప్రమైజ్ కాకుండా చిత్రీకరిస్తాం. ఇందులో ప్రముఖ నటుడు జగపతిబాబు కీలక పాత్రలో నటిస్తున్నారు. రత్నవేలు సినిమాటోగ్రఫీని, దేవిశ్రీప్రసాద్ సంగీతాన్ని అందిస్తున్నారు. నవీననూలి ఎడిటింగ్ చేస్తున్నారు. రెగ్యులర్ షూటింగ్ మొదలయ్యే తేదీని, ఇతర నటీనటులు, టెక్నీషియన్ల వివరాలను త్వరలోనే తెలుపుతాం’’ అని చెప్పారు.

ramcharan heeroga sukumar darsakatvamlo maitri moovees nirmistunna chitram somavaram hyderabadlo modalaindi. muhurtapu sannivesaaniki ramcharan kemera swaichchaan chesaru. chiranjeevi klaapnichaaru. koratala shiva gaurava darsakatvam vahinchaaru. nirmaatalu naveen erneni, vai.ravisankar, mohan cherukuri (si.vi.em) maatlaadutuu ‘‘maa samsthalo ramcharan, sukumar combination loo sinima cheyadam, praarambhotsavaaniki megastar chiranjeevigaaru mukhya atithigaa ravadam chala aanandamgaa undi. indulo samanta naayikagaa natistundi. sukumaargaaru vaividhyamaina conseptto ramcharannu sarikotta luktho present cheyabotunnaru. bhari badjetto ekkada compramise kakunda chitrikaristam. indulo pramukha natudu jagapatibabu keelaka paatralo natistunnaaru. ratnavelu cinematographyni, devisriprasad sangeetaanni andistunnaaru. naveenanuuli editing chestunnaru. regular shooting modalayye teedeeni, itara nateenatulu, techneasianla vivaraalanu twaralone teluputam’’ ani cheppaaru.